Държавен вестник, бр. 101, 2014 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  101
6. Ръководителят на място определя местата 
за извършване на деконтаминация (обеззаразява­
не), както и териториите, които трябва да бъдат 
деконтаминирани съгласно приложената схема.
7. От екипа се сформира група за пробовзе­
мане и за деконтаминация.
8. По решение на ръководителя на място могат 
да бъдат привличани екипи от други съставни 
части на ЕСС.
9. Преди вземането на пробите мястото на 
инцидента се проверява и за наличие на радио- 
активност. При наличие на радиоактивност 
се действа съгласно раздел І на глава трета от 
инструкцията.
10. Пробите се вземат в съдове (банки), пре­
доставени от регионалната здравна инспекция.
11. Материалите за микробиологично изслед­
ване се вземат задължително преди меропри­
ятията за деконтаминация и при спазване на 
всички условия за работа с опасни инфекции.
12. Предмети (твърди и прахообразни) и об­
тривки се вземат по стерилен начин, поставят 
се в стерилен съд или в стерилен полиетиленов 
плик и се опаковат в чиста опаковка. Послед­
ната се поставя във втора опаковка, която се 
дезинфекцира. Така приготвената опакована 
проба се етикетира и изпраща в лабораторията 
за опасни инфекции за изследване заедно със 
съпроводителните документи.
13. Пробите се придружават с протокол.
14. При съмнение за биологични агенти еки­
път на ГДПБЗН обработва с 10 %-ен разтвор на 
сода каустик (натриева основа, NaOH – 1 кило­
грам на 10 литра вода) външната повърхност на 
опаковките и на пробите, на индивидуалните 
средства за защита на пробовземащите, мястото 
на инцидента, както и участъка за движение от 
мястото за обличане на средствата за защита 
до излизането.
15. Прави се разчет за необходимия разтвор при 
разход 1 литър на квадратен метър за обработка 
на площи, външни повърхности и индивидуални 
средства за защита. След обработката външните 
повърхности на пробите и средствата за защита 
се измиват с вода. При деконтаминация на пред­
мети и техника, които могат да бъдат повредени, 
се използва формалин (30 %) след двукратно 
нанасяне върху замърсените повърхности.
8496
ИНСТРУКЦИЯ № 8121з-915  
от 1 декември 2014 г.
за условията и реда за осъществяване на 
оперативна защита при наводнения
Раздел I
Общи положения
Чл. 1. (1) С тази инструкция се определят 
условията и редът за осъществяване на дей­
ностите по оперативна защита при наводнения 
от Главна дирекция „Пожарна безопасност и 
защита на населението“ при Министерството 
на вътрешните работи (ГДПБЗН – МВР) и 
териториалните є звена.
(2) Органите по ГДПБЗН поддържат готов­
ност за провеждане на дейности по оперативна 
защита при наводнения и осъществяват общо 
ръководство.
Чл. 2. (1) Оперативната защита при навод­
нения се осъществява на общинско, областно 
и национално ниво.
(2) Дейностите по оперативна защита 
при наводнение се изпълняват съобразно 
спецификата на обекта и/или при условията, 
залегнали в аварийния план на обекта и съ­
ответните планове за защита при бедствия в 
частта „Наводнение“.
(3) Координацията между съставните части 
на единната спасителна система се осъщест­
вява чрез Национален оперативен център 
(НОЦ) на ГДПБЗН и оперативните центрове. 
Чл. 3. Оперативната защита при наводнения 
има три основни фази:
1. непосредствена опасност от наводнение;
2. наводнение;
3. след наводнение.
Чл. 4. Сигналите за непосредствена опас­
ност от наводнение и за наводнение се полу­
чават чрез Национална система за спешни 
повиквания с единен европейски номер 112 в 
оперативните центрове на ГДПБЗН и НОЦ.
Чл. 5. (1) Дейностите по оперативна защита 
при наводнения се координират от ръководител 
на място, който е ръководителят на съответ­
ното териториално звено на ГДПБЗН – МВР 
или оправомощено от него длъжностно лице.
(2) Ръководителят на място организира 
взаимодействието и координацията между 
частите на Единната спасителна система за 
защита при бедствия (ЕСС) при провежда­
нето на дейности по оперативна защита при 
наводнения в района на бедствието, наричано 
по-нататък „място на намеса“.
(3) Ръководителят на място при необхо­
димост сформира щаб с представители на 
участващите екипи от ЕСС.
Чл. 6. Ръководителят на място:
1. извършва разузнаване и оценка на об­
становката;
2. определя възможностите на наличните 
сили и необходимостта от привличане на 
допълнителни сили и средства;
3. определя екипите за наблюдение, връзка­
та с тях и предварително уговорените сигнали 
за опасност, включително за тъмната част на 
денонощието;
4. поставя задачи на участващите екипи 
по установения ред;
5. поддържа постоянна връзка с опера­
тивните центрове/НОЦ, като докладва за 
обстановката, получава информация за хи­
дрометеорологичните прогнози и осъщест­
вява координация с териториалните органи 
на изпълнителната власт и частите от ЕСС;
6. при пристигане на допълнителни екипи ги 
въвежда в обстановката и им поставя задачи;